ai4bharat/Pralekha huggingface dataset:
நாடாளுமன்ற விவகாரத்துறை அமைச்சகம்
அக்டோபர் 13-ம் தேதி புதுதில்லியில் 9-வது ஜி-20 நாடாளுமன்ற சபாநாயகர்கள் மாநாட்டை  பிரதமர் தொடங்கி வைக்கிறார்.
9வது ஜி 20 நாடாளுமன்ற சபாநாயகர்கள் உச்சி மாநாடு 2023 அக்டோபர் 13 முதல் 14 வரை புதுதில்லி துவாரகாவில் உள்ள யசோபூமியில் புதிதாக கட்டப்பட்ட இந்திய சர்வதேச மாநாடு மற்றும் கண்காட்சி மையத்தில் நடைபெறும். இந்த மாநாட்டை அக்டோபர்13-ம் தேதி பிரதமர் திரு. நரேந்திர மோடி தொடங்கி வைக்கிறார்.
ஜி-20 நாடுகளைத் தவிர, 10 பிற நாடுகள் மற்றும் சர்வதேச அமைப்புகள் இந்த உச்சிமாநாட்டில் பங்கேற்கும் என்றும், இதுவரை, 26 தலைவர்கள், 10 துணைத் தலைவர்கள், 01 குழுத் தலைவர் மற்றும் ஐ.பி.யு தலைவர் உட்பட 50 நாடாளுமன்ற உறுப்பினர்கள் மற்றும் 14 செயலாளர் ஜெனரல்கள் பங்கேற்பதை உறுதிப்படுத்தியுள்ளதாகவும் மக்களவை சபாநாயகர் திரு ஓம் பிர்லா இன்று செய்தியாளர் கூட்டத்தில் தெரிவித்தார். பான் ஆப்பிரிக்க நாடாளுமன்றத்தின் தலைவர் இந்தியாவில் நடைபெறும் பி-20 உச்சிமாநாட்டில் முதல் முறையாக பங்கேற்கிறார் என்று திரு பிர்லா மேலும் கூறினார்.
12 அக்டோபர் 2023 அன்று உச்சிமாநாட்டிற்கு முன்னர் லைஃப்  குறித்த நாடாளுமன்ற மன்றம் ஏற்பாடு செய்யப்படும். 20 அக்டோபர் 2022 அன்று குஜராத்தின் கெவாடியாவில் பிரதமர் திரு நரேந்திர மோடி மற்றும் ஐ.நா பொதுச் செயலாளர் அன்டோனியோ குட்டரெஸ் ஆகியோரால் லைஃப் தொடங்கப்பட்டது.
இந்த மாநாட்டின் போது, இந்தியாவின் பண்டைய மற்றும் பங்கேற்பு ஜனநாயக மரபுகளை முன்னிலைப்படுத்தும் வகையில் 'ஜனநாயகத்தின் தாய்' என்ற கண்காட்சிக்கு ஏற்பாடு செய்யப்பட்டுள்ளது.
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினரால் ரூ.2.02 கோடி மதிப்புள்ள 4.03 கிலோ கிராம் தங்கம் பறிமுதல் செய்யப்பட்டது
உளவுத் தகவல் அடிப்படையில் சென்னை விமான நிலைய சுங்கத்துறையினர் கடந்த சனிக்கிழமை  துபாயிலிருந்து வந்த விமானப்பயணிகள் இருவரை இடைமறித்து விசாரணை நடத்தினர். அவர்கள் மறைத்து வைத்திருந்த ரூ.31.62 லட்சம் மதிப்பிலான 630 கிராம் தங்கத்தை பறிமுதல் செய்தனர்.
துபாயிலிருந்து வந்த மற்றொரு விமானப்பயணி ஒருவரை வழிமறித்து விசாரணை செய்தபோது, அவர் மறைத்து வைத்திருந்த ரூ.37.34 லட்சம் மதிப்பிலான 744 கிராம் தங்கத்தை பறிமுதல் செய்தனர்.
கடந்த ஞாயிற்றுக்கிழமை அன்று  துபாயிலிருந்து வந்த மற்றும் ஒரு விமானப்பயணி ஒருவரை இடைமறித்து விசாரணை செய்ததில், அவரிடம் ரூ.39.75 லட்சம் மதிப்பிலான 792 கிராம் தங்கத்தை பறிமுதல் செய்தனர்.
கடந்த ஞாயிற்றுக்கிழமை அன்று  துபாயிலிருந்து வந்த மற்றும் ஒரு விமானப்பயணி ஒருவரை இடைமறித்து விசாரணை செய்ததில், அவரிடம் ரூ.30.71 லட்சம் மதிப்பிலான 612 கிராம் தங்கத்தை பறிமுதல் செய்தனர்.
கடந்த ஞாயிற்றுக்கிழமை அன்று  கொழும்புவிலிருந்து துபாயிலிருந்து வந்த மற்றும் ஒரு விமானப்பயணி ஒருவரை இடைமறித்து விசாரணை செய்ததில், அவரிடம் ரூ.19.57 லட்சம் மதிப்பிலான 390 கிராம் தங்கத்தை பறிமுதல் செய்தனர். மொத்தத்தில் சென்னை விமான நிலைய சுங்கத்துறையினரால் ரூ.2.02 கோடி மதிப்புள்ள 4.03 கிலோ கிராம் தங்கம் பறிமுதல் செய்யப்பட்டது.
இது தொடர்பாக விசாரனை நடைபெற்று வருவதாக, சென்னை சர்வதேச விமான நிலைய சுங்கத்துறை முதன்மை ஆணையர் திரு. எம் மேத்யூ ஜாலி தனது செய்திக் குறிப்பில் தெரிவித்துள்ளார்.
நிதி அமைச்சகம்
ஒரே நாடு, ஒரே ரேஷன் அட்டை திட்டம் 32 மாநிலங்கள் மற்றும் யூனியன் பிரதேசங்களில் அமல் செய்யப்படுவதால் 69 கோடி பயனாளிகள் இந்த வசதியைப் பெற்றுள்ளதாக நிதியமைச்சர் தகவல்
பங்கேற்புடன் கூடிய வளர்ச்சி மூலம் உயர்விருப்பம் கொண்ட இந்தியாவை உருவாக்குதல் என்பது தான், மத்திய பட்ஜெட் 2021-22-க்கான தூண்களில் ஒன்றாக உள்ளது. அமைப்புசாரா தொழிலாளர்கள், குறிப்பாக குடிபெயர்ந்த தொழிலாளர்களுக்கான முன்மொழிவுகளை முன்வைக்க, வழிகாட்டியாக இந்த அம்சம் உள்ளது. நாடாளுமன்றத்தில் இன்று மத்திய பட்ஜெட்டை சமர்ப்பித்த மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன், ஒரே நாடு ஒரே ரேஷன் அட்டை மற்றும் தொழிலாளர் விதிகள் அமலாக்கத்துக்கு முக்கியத்துவம் அளித்தார். அமைப்புசாரா தொழிலாளர்கள் பற்றிய தகவல்களை சேகரிக்க ஒரு முனையம் தொடங்கப்படும் என்றும் அறிவித்தார்.
ஒரே நாடு, ஒரே ரேஷன் அட்டை
``ஒரே நாடு, ஒரே ரேஷன் அட்டை திட்டம் 32 மாநிலங்கள் மற்றும் யூனியன் பிரதேசங்களில் அமலில் உள்ளது. இதில் 69 கோடி பயனாளிகள் பயன் பெறுகின்றனர். அதாவது மொத்த பயனாளிகளில் 86 சதவீதம் பேர் பயன் பெறுகின்றனர்'' என்று அமைச்சர் தெரிவித்தார். அடுத்த சில மாதங்களில் மீதமுள்ள 4 மாநிலங்கள் மற்றும் யூனியன் பிரதேசங்களும் இதில் சேர்க்கப்படும் என அவர் உறுதியளித்தார். ரேஷன் அட்டை பயனாளிகள், நாட்டில் எந்தப் பகுதியிலும் தங்களுக்கான ரேஷன் பொருட்களை வாங்கிக் கொள்ள இத் திட்டம் வகை செய்கிறது. குறிப்பாக குடிபெயர்ந்த தொழிலாளர்களின் குடும்பத்தினர் சொந்த ஊரில் இருக்கும்போது, தாங்கள் வேறு இடத்தில் வேலை பார்க்கும் நிலையில், பகுதியளவு பொருட்களை வாங்கிக் கொள்ளவும், ஊரில் இருப்பவர்கள் மீதியை வாங்கிக் கொள்ளவும் இது வகை செய்கிறது.
அமைப்புசாரா தொழிலாளர்களுக்கான முனையம்
குடிபெயர்ந்த தொழிலாளர்கள் குறித்து விசேஷ கவனம் செலுத்தும் வகையில், அமைப்புசாரா தொழிலாளர் நலனுக்கான அரசின் முயற்சிகளை மேம்படுத்தும் வகையில், ஒரு முனையம் உருவாக்கப்படும் என திருமதி நிர்மலா சீதாராமன் அறிவித்தார். தனியாக வேலை பார்ப்பவர்கள், கட்டடங்கள் மற்றும் கட்டுமானத் தொழிலாளர்கள் குறித்த தகவல்கள் இதன் மூலம் சேகரிக்கப்படும். குடிபெயர்ந்த தொழிலாளர்களுக்கு சுகாதாரம், வீட்டுவசதி, தொழில் திறன் பயிற்சி, காப்பீடு, கடன் மற்றும் உணவுப் பொருள் அளிக்கும் திட்டங்களை உருவாக்க இது உதவிகரமாக இருக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693888
(
சுகாதாரம் மற்றும் குடும்ப நலத்துறை அமைச்சகம்
இந்திய மருத்துவ சங்கத்தின் மருத்துவர்கள் மற்றும் பிரதிநிதிகளுடன் மத்திய சுகாதாரம் மற்றும் குடும்ப நலத்துறை அமைச்சர் திரு மன்சுக் மாண்டவியா ஆலோசனை
கொவிட் தடுப்பு நெறிமுறைகளை பின்பற்றி எச்சரிக்கையுடன் செயல்படவேண்டும் என்று மத்திய சுகாதாரத்துறை அமைச்சர் திரு மன்சுக் மாண்டவியா வலியுறுத்தியுள்ளார். இந்திய மருத்துவ சங்கத்தின் மருத்துவர்கள் மற்றும் பிரதிநிதிகளுடன் இன்று திரு மன்சுக் மாண்டவியா ஆலோசனை மேற்கொண்டார். கொவிட் தொடர்பான நம்பகமான தகவல்களை மட்டும் பகிருமாறு அப்போது அவர் இந்திய மருத்துவ சங்கத்தின் மருத்துவர்கள் மற்றும் உறுப்பினர்களை கேட்டுக்கொண்டார். கொவிட் சிகிச்சையின் சுகாதார பணியாளர்களின் அர்ப்பணிப்புடன் கூடிய சேவைகளையும், பங்களிப்பையும் தலைவணங்கி பாராட்டுவதாக அவர் கூறினார்.
ஊகத்தின் அடிப்படையிலான தகவல்களை பகிர வேண்டாம் என்றும் துல்லியமான தகவல்களை மட்டும் மக்களுக்கு தெரிவிக்குமாறும் அமைச்சர் கேட்டுக்கொண்டார். உலகளவில் கொவிட் பாதிப்பு அதிகரித்து வரும் இந்த சூழலில் வதந்திகளையும், தேவையற்ற அச்சங்களையும் தடுக்கும் வகையில் சரியான தகவல்கள் பகிரப்படுவது நமது பொறுப்பு என்று அவர் குறிப்பிட்டார்.
நாளை நடைபெறவுள்ள கொவிட் சிகிச்சை தொடர்பான நாடு தழுவிய அளவிலான ஒத்திகை குறித்து கருத்து தெரிவித்த திரு மன்சுக் மாண்டவியா முந்தைய அனுபவங்களின் அடிப்படையில் கொவிட் பாதிப்பை எதிர்கொள்ள பல்வேறு நடவடிக்கைகள் மேற்கொள்ளப்படுவதாகவே அதன் ஒருபகுதியாகவே நாளை இந்த ஒத்திகை நடைபெறவுள்ளதாகவும் தெரிவித்தார்.
இந்த சந்திப்பில் நாட்டின் பல்வேறு பகுதிகளில் இருந்து நூற்றுக்கும் மேற்பட்ட மருத்துவர்கள் காணொலி வாயிலாக பங்கேற்றனர். சுகாதாரத்துறை கூடுதல் செயலாளர் திரு லாவ் அகர்வால் மற்றும் வல்லுநர்களும் இக்கூட்டத்தில் கலந்து கொண்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1886727
தொலைதொடர்பு மற்றும் தகவல் தொழில்நுட்ப அமைச்சகம்
புத்தாக்கத் திட்டத்திற்கு மத்திய அமைச்சரவை ஒப்புதல் அளித்த ஒரு வருடத்திற்குள் பிஎஸ்என்எல், எம்டிஎன்எல்-இன் வருவாய் வளர்ச்சி
புத்தாக்கத் திட்டத்தின் ஒரு வருடத்திற்குள், அரசு நிறுவனங்களான பாரத் சஞ்சார் நிகாம் லிமிடெட் , மகாநகர் டெலிபோன் நிகாம் லிமிடெட்  இந்த நிதியாண்டின் முதல் ஆறு மாதங்களில் வட்டி, வரிகள், தேய்மானம் மற்றும் கடன் தொகைக்கு முன்பான வருவாயில்  வளர்ச்சியை எட்டியுள்ளன.
பிஎஸ்என்எல்-லைப் பொருத்தவரை, செப்டம்பர் 2019 உடன் முடிந்த அரையாண்டில் மைனஸ் 3596 கோடி ரூபாயாக இருந்த எபிட்டா, தற்போது நேர்மறையில் ரூபாய் 602 கோடியாக உள்ளது. எம்டிஎன்எல்-லைப் பொருத்தவரை, செப்டம்பர் 2019 உடன் முடிந்த அரையாண்டில் மைனஸ் 549 கோடி ரூபாயாக இருந்த எபிட்டா, தற்போது நேர்மறையில் ரூபாய் 276 கோடியாக உள்ளது.
தொலைத்தொடர்புத் துறை வட்டாரங்கள் தெரிவித்த தகவல்களின் படி, 2019-20 உடன் ஒப்பிடும்போது, இரு நிறுவனங்களும் தங்களது நஷ்டத்தை 50 சதவீதம் வரை குறைக்கும் என்று எதிர்பார்க்கப்படுகிறது.
தாமாக முன்வந்து ஓய்வு பெறும் திட்டம் உள்ளிட்ட நடவடிக்கைகளின் காரணமாக இது சாத்தியமாகியுள்ளது. பிஎஸ்என்எல்-லில் சுமார் 50 சதவீத பணியாளர்களும், எம்டிஎன்எல்-லில் சுமார் 75 சதவீத பணியாளர்களும் குறைக்கப் பட்டுள்ளனர். பிஎஸ்என்எல்-லால் தனது வருவாயை தக்க வைத்துக்கொண்டு இதர செலவுகளைக் குறைக்க முடிந்துள்ளது குறிப்பிடத்தக்கது.
பத்திரங்களின் மூலம் பிஎஸ்என்எல், எம்டிஎன்எல்-லும் வெற்றிகரமாக நிதியைத் திரட்டி உள்ளன. எம்டிஎன்எல்-லின் சமீபத்திய பத்திர வெளியீடு, மூன்று முறைக்கு அதிகமாகவும், பிஎஸ்என்எல்-லின் சமீபத்திய பத்திர வெளியீடு இரண்டு முறைக்கு அதிகமாகவும் சப்ஸ்கிரைப் செய்யப்பட்டுள்ளன.
முக்கிய மற்றும் முக்கியமில்லாத சொத்துக்களின் மூலம் 2019-20-ஆம் ஆண்டில் ரூபாய் 1830 கோடியை எம்டிஎன்எல் மற்றும் பிஎஸ்என்எல் திரட்டி உள்ளதாக தொலைதொடர்பு துறை வட்டாரங்கள் தெரிவிக்கின்றன. இந்த வருடம் இது ரூபாய் 3 ஆயிரம் கோடிக்கும் அதிகமாக இருக்கும் என்று எதிர்பார்க்கப்படுகிறது. தீபம் முறையின் மூலம் ஏலம் இடுவதற்காக ஆறு சொத்துகளுக்கு ஒப்புதல் அளிக்கப்படும் என்று தெரிகிறது.
-----
((Visitor Counter : 204
குடியரசுத் துணைத் தலைவர் செயலகம்
மனிதத்திற்கான சுயநலமற்ற சேவையே பக்தியின் சாராம்சம்: குடியரசுத் துணை தலைவர்
ஸ்ரீ சத்ய சாய் பாபாவின் 92வது பிறந்த தின கொண்டாட்டத்தை துவக்கிவைத்து உரை
மனிதத்திற்கான சுயநலமற்ற சேவையே பக்தியின் சாராம்சம்: குடியரசுத் துணை தலைவர் திரு. எம். வெங்கையா நாயுடு கூறியுள்ளார். ஆந்திர பிரதேச மாநிலம் புட்டபத்திரியில் உலா பிராஷாந்தி நிலையத்தில் இன்று ஸ்ரீ சத்ய சாய் பாபாவின் 92வது பிறந்த தின கொண்டாட்டத்தை துவக்கிவைத்து உரையாற்றிய போது அவர் இதனை தெரிவித்தார்.
ஸ்ரீ சத்ய சாய் பாபா அவரின் பக்தர்களுக்கு அன்பான கடவுள், மற்றவர்களுக்கு உலகளாவிய ஆசிரியர் மற்றும் நல்ல மனிதநேயவாதி. உலகத்தின் அனைத்து பகுதிகளிலும் உள்ள லட்ச கணக்கான மக்கள் மனித நேய சேவையில் ஈடுபட உத்வேகம் அளித்தவர். உண்மை, அன்பு, அமைதி, சரியான நடத்தை மற்றும் வன்முறை ஆகியவற்றை அவரின் போதனைகளை வலியுறுத்துகின்றன. தேசிய உணவர்வுடன் ஸ்ரீ சத்ய சாய் பாபா அமைப்பு செய்துவரும் நடவடிக்கைகள் பாராட்டுக்கு உரியவை என்று குடியரசுத் துணை தலைவர் கூறினார்.
ஸ்ரீ சத்ய சாய் பாபாவின் அறைகூவலை ஏற்று உலகில் அனைத்து பகுதிகளில் உள்ள அவர் பக்கத்தர்கள், 125 நாடுகளில் சேவை நிறுவனங்கள் அமைத்து சமூதாயத்தில் பின்தங்கி உள்ளவர்கள் மற்றும் ஏழை எளியவர்களுக்கு சேவை புரிந்து வருகின்றனர். மேலும், ஸ்ரீ சத்ய சாய் பாபாவின் தெய்வீக வழிமுறையின் கீழ் செயல்பட்டு வரும் அறக்கட்டளை ஆந்திர பிரதேச மாநிலம் அனந்தபூரில் அமைந்துள்ள 700 கிராமங்களில் உள்ள லட்சக்கணக்கானவர்களுக்கு சுத்தமான குடிநீர் வழங்கியுள்ளது. அதேபோன்ற குடிநீர் விநியோக திட்டங்கள் ஆந்திர பிரதேச மாநிலத்தின் கிழக்கு கோதாவரி மற்றும் மேற்கு கோதவரியிலும் தெலுங்கானா மாநிலத்தில் மேடக் மற்றும் மகாபூப்னகர்த்திலும் மேற்கொள்ளப்பட்டுள்ளன.
ஸ்ரீ சத்ய சாய் பாபாவின் வழிமுறையின் கீழ் ஸ்ரீ சத்ய சாய் மத்திய அறக்கட்டளை மேற்கொண்டுவரும் கல்வி, சுகாதாரம், சுத்தமான குடிநீர், போன்ற பல்வேறு இலவச சேவைகள் இந்தியா சமூகத்திலும் உலக மனிதநேயத்திலும் பெரும் தாக்கத்தை ஏற்படுத்தியுள்ளது
ஸ்ரீ சத்ய சாய் பாபாவின் முக்கிய தத்துவ செய்தி அன்பு, அவர் தன்னலமற்ற அன்பின் உருவம் மற்றும் அவரது வாழ்க்கை மனிதகுலத்திற்கு தன்னலமற்ற அன்பின் சரித்திரமாகும். சாதி, நம்பிக்கை, இனம் அல்லது மத வேறுபாடு ஏதுமின்றி அனைத்து மனிதர்களுக்கும் பாபா சேவை புரிந்தார். நடைமுறையில் உள்ள அனைத்து நம்பிக்கைகளின் ஒற்றுமைக்கும் அவர் பிராச்சாரம் செய்து கடைபிடித்தார்.
மத்திய பணியாளர் தேர்வாணையம்
எஸ்சி/எஸ்டி/ஓபிசி/பொருளாதாரத்தில் பின்தங்கிய பிரிவினர்/மாற்றுத்திறனாளிப் பிரிவுகளின் விண்ணப்பதாரர்களுக்கு யுபிஎஸ்சி-யின் உதவி மைய எண்
இந்திய சுதந்திரத்தின் 75வது ஆண்டைக் கொண்டாட, விடுதலையின் அம்ரித் மகோத்ஸவத்தை நாடு கொண்டாடி வருகிறது. இந்த கொண்டாட்டத்தின் ஒரு பகுதியாக, யுபிஎஸ்சி தேர்வுக்கு விண்ணப்பித்த அல்லது விண்ணப்பிக்கும் திட்டம் உள்ள பட்டியலினத்தவர்கள், பொருளாதாரத்தில் பின்தங்கிய பிரிவினர், மாற்றுத்திறனாளிகள் ஆகியோருக்கு மத்தியப் பணியாளர் தேர்வாணையம்  இலவச உதவி மைய எண் 1800118711-ஐ தொடங்கியுள்ளது.
இது போன்ற விண்ணப்பதாரர்களின் கேள்விகளுக்கு நட்பு ரீதியாக பதில் அளிக்கும் முயற்சியை யுபிஎஸ்சி மேற்கொண்டுள்ளது.
இந்த உதவி மைய எண் அனைத்து வேலைநாட்களில் பணி நேரத்தில் செயல்பாட்டில் இருக்கும். மேற்கண்ட பிரிவுகளைச் சேர்ந்த விண்ணப்பதாரர்கள், யுபிஎஸ்சி தேர்வுக்கு விண்ணப்பிப்பதில் ஏதாவது சிக்கல் இருந்தாலோ அல்லது யுபிஎஸ் தேர்வுகள் குறித்த சந்தேகங்களை, இந்த உதவிமைய எண்-ஐ தொடர்புக் கொண்டு கேட்டறியலாம்.
சிறப்பு சேவைகள் மற்றும் கட்டுரைகள்
சென்னையில் இந்தியன்ஆயில் நிறுவனத்தின் சார்பில் மது அருந்துவதன் தீமையை விளக்கும், வீதி நாடக வடிவ விழிப்புணர்வு பிரச்சாரம்
சென்னையில் உள்ள இந்தியன் ஆயில் நிறுவனத்தின் POL டெர்மினல்கள் மற்றும் லூப் வளாகத்துடன் தொடர்புடைய டேங்க் ட்ரக் ஓட்டுநர்கள், கிளீனர்கள் மற்றும் ஒப்பந்த தொழிலாளர்கள் ஆகியோரைக் கொண்ட பார்வையாளர்கள் பயன்பெற அவர்கள் முன்னிலையில், முற்றிலும் மாறுபட்ட வகையில், மதுப் பழக்கத்தின் தீமைகளை விளக்கும் நாடக நிகழ்ச்சி நடந்தது. 30 நிமிடங்கள் உடைய இந்த வீதிநாடக நிகழ்ச்சியை திறமை வாய்ந்த தொழில்முறை நாடக கலைஞர்களைத் தன்னகத்தே கொண்ட சென்னை ஆல்ட்டர்நேட் மீடியா சென்ட்டர் குழுவினர் அரங்கேற்றினர். இந்த நாடகத்தின் மூலமாக, மதுப் பழக்கத்திற்கு அடிமையாகி விடுவதால், உண்டாகும் தீமைகளும் குடும்பத்தினருக்கு ஏற்படும் சமூகப் பொருளாதார பாதிப்புகளும் விரிவாக, நாடகப் பாங்கில் விழிப்புணர்வு ஏற்படுத்தப்ப்பட்டது.
இந்த விழிப்புணர்வு நிகழ்ச்சியை, IOC தண்டையார்பேட்டை லூப் காம்ப்ளக்சில், தொடங்கி வைத்த பொது மேலாளர் , சென்னை திரு. S. N. விஜயகுமார் பேசுகையில் கூறியதாவது :
"குடித்து விட்டு வண்டி ஓட்டுவதன் விளைவாக, சாலை விபத்துகளில் சுமார் 3,000 நபர்கள் உயிரிழந்தனர் என்றும் ஆயிரத்துக்கும் மேற்பட்டவர்கள், பெருமளவில் காயமடைந்தனர் என்றும் தேசிய குற்றவியல் பதிவேடு அமைப்பின் புள்ளி விவரம் கூறுகிறது. எனவே, அனைத்து ஒப்பந்த தொழிலாளர்களும் குடிப்பழக்கத்திற்கு அடிமையாகி விடாமல் ஆரோக்கியமான நல வாழ்வை அமைத்துக் கொள்ளும்படி நான் கேட்டுக் கொள்கிறேன். "
ஆல்ட்டர்நேட் மீடியா சென்ட்டர் குழுவின் நாடக கலைஞர்கள் பங்கேற்று நடித்த இந்த நாடகத்தில், பாதுகாப்பான வண்டி ஓட்டும் வழிமுறை, சாலை பாதுகாப்பு விதிகள் ஆகியவற்றின் முக்கியத்துவத்தை பாத்திரங்கள் மூலம் சுவையாக விளக்கியதோடு மதுபானப் பழக்கம், எவ்வாறு சமூகத் தீமையாகவும் குடும்பங்களைப் புரட்டிப் போடுகிறது என்பது குறித்தும் எடுத்துரைக்கப்பட்டது.
நம்முடைய ஆபரேட்டிங் இடங்களின் குறிப்பிட்ட தேவைக்கேற்ப வடிவமைக்கப்பட்ட இந்த நாடக நிகழ்ச்சியில், பறை இசை, சிலம்பம் ஆகியவை இசைக்கப்பட்டது. தமிழகத்தின் நடன வடிவங்களான ஒயிலாட்டம், கரகம் மற்றும் தெருக்கூத்து ஆகியவை நிகழ்த்தப்பட்டன. இந்தியன் ஆயில் நிறுவனத்தின் தலைமை மேலாளர்  கவிதா ரவிக்குமார் அவர்கள், ஒப்பந்த தொழிலாளர்கள் இடையே, மதுப்பழக்கத்தை விட்டு ஆரோக்கிய வாழ்வைப் பேணுவோம் என்கிற உறுதிமொழி ஏற்பதை நடத்தி வைத்தார்.
"சுபாரதி" எனப்படும் பரப்புரையின் ஒரு பகுதியாக, இந்த நிகழ்வை, இந்தியன்ஆயில் நிறுவனத்தின் பெருநிறுவன தொடர்பு மற்றும் கற்றல் மற்றும் வளர்ச்சி பிரிவினர் இணைந்து ஏற்பாடு செய்திருந்தனர்.
இந்த தகவல் இந்தியன் ஆயில் நிறுவனத்தின் தலைமை பொது மேலாளர் திரு. இரா. சிதம்பரம்  வெளியிட்டுள்ள செய்திக் குறிப்பு ஒன்றில் தெரிவிக்கப்பட்டுள்ளது.
மத்திய அமைச்சரவை
ஒருங்கிணைந்த சுற்றுலாத் தலங்கள் வளர்ச்சிக்கான ஸ்வதேஷ் தர்ஷன் திட்டத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை கீழ்வரும் முன்வரைவுகளுக்கு ஒப்புதல் வழங்கியுள்ளது:
14வது நிதிக்குழுவின் காலத்திலும் அதற்குப் பிறகும் ஸ்வதேஷ் தர்ஷன் திட்டத்தை தொடர்வது.
டிசம்பர் 2019-க்குள் நிறைவு பெற வேண்டிய 60 திட்டங்களுக்கு ரூ.2055.96 கோடி நிதி.
மற்றும் ஏற்கனவே கணிசமான அளவு நிதி வழங்கப்பட்டு, செப்டம்பர் 2020-க்குள் நிறைவு பெற வேண்டிய ஆறு திட்டங்களுக்கு ரூ.324.09 கோடியும் வழங்க ஒப்புதல் அளிக்கப்பட்டுள்ளது.
(Visitor Counter : 119
பிரதமர் அலுவலகம்
சமஸ்கிருதம் மற்றும் இந்தி மொழி அறிஞர் டாக்டர் ராமகாந்த் சுக்லா மறைவுக்கு பிரதமர் இரங்கல்
சமஸ்கிருதம் மற்றும் இந்தி மொழி அறிஞர் டாக்டர் ராமகாந்த் சுக்லா மறைவு குறித்து பிரதமர் திரு நரேந்திர மோடி வேதனை தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
"சமஸ்கிருதம் மற்றும் இந்தி இலக்கிய உலகிற்கு விலைமதிப்பற்ற பங்களிப்பைச் செய்துள்ள டாக்டர் ராமகாந்த் சுக்லா மறைவுக்கு ஆழ்ந்த இரங்கலைத் தெரிவித்துக் கொள்கிறேன். இந்த துயரத்தில் அவரது குடும்பத்தினர் மற்றும் ரசிகர்களுடன் நானும் பங்கெடுத்துக் கொள்கிறேன். ஓம் சாந்தி!"
ரெயில்வே அமைச்சகம்
கொரோனாவுக்கு எதிரான போராட்டத்தில் இந்திய ரயில்வே: மாநிலங்களின் பயன்பாட்டிற்காக 64000 படுக்கைகளுடன், 4000 தனிமை சிகிச்சைப் பெட்டிகள் தயார்
கொவிட் பெருந்தொற்றுக்கு எதிரான ஒன்றிணைந்த போராட்டத்தில் நாட்டின் செயல் திறனை வலுப்படுத்தும் வகையில் ரயில்வே அமைச்சகம், தனது பல முன்முயற்சிகளுள் 64000 படுக்கைகளுடன் 4000 தனிமைப்படுத்தும் பெட்டிகளை தயார் செய்துள்ளது.
இந்தப் பெட்டிகள், தேவைக்கு ஏற்ப சுலபமாக பல்வேறு பகுதிகளுக்கு இடம் பெயரும் வசதிக் கொண்டவை.
அந்தவகையில், மாநிலங்களின் கோரிக்கையை ஏற்று தற்போது 2990 படுக்கைகளுடன் 191 பெட்டிகள் கொவிட் சிகிச்சைக்காக பல்வேறு மாநிலங்களுக்கு வழங்கப்பட்டுள்ளன.
தற்போது, இந்தப் பெட்டிகள் தில்லி, மகாராஷ்டிரா, மத்தியப் பிரதேசத்தில் பயன்படுத்தப்படுகின்றன. இந்த மாநிலங்களில் தற்போது 61 கொவிட் நோயாளிகள் இந்தப் பெட்டிகளைப் பயன்படுத்தி வருகின்றனர். கூடுதலாக 2929 படுக்கைகள் இங்கு இருப்பு உள்ளன.
உத்தரப்பிரதேசத்தில் மாநில அரசு கோரிக்கை ஏதும் முன்வைக்காத நிலையிலும், ஃபைசாபாத், பதோஹி, வாரணாசி, பரேலி, நசீபாபாத் ஆகிய பெருநகரங்களில் மொத்தம் 800 படுக்கைகளுடன் தலா 10 பெட்டிகள்  நிறுத்திவைக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1715321
-----
(Visitor Counter : 122
சிறப்பு சேவைகள் மற்றும் கட்டுரைகள்
அந்தமான் நிக்கோபார் தூய்மைப் பணியாளர்களுடன் மத்திய அமைச்சர் டாக்டர் எல் .முருகன் கலந்துரையாடினார்; கோரிக்கைகளுக்குத் தீர்வுகாண உறுதியளித்தார்
அந்தமானில் பல்வேறு நிகழ்ச்சிகளில் கலந்து கொள்வதற்காக 3 நாள் பயணமாக இன்று போர்ட் பிளேர் சென்ற மத்திய தகவல் ஒலிபரப்பு, மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர் எல். முருகனுக்கு வரவேற்பு அளிக்கப்பட்டது.
தெற்கு அந்தமான் மாவட்ட துணை ஆட்சியர் திரு.சுனில் அஞ்சிப்பாக்கா, மாவட்டப் பஞ்சாயத்துத் தலைவர் திருமதி. பிரமிளா குமாரி, போர்ட் பிளேர் நகர்மன்றத் தலைவர் திருமதி. கவிதா உதயகுமார், போர்ட் பிளேர் தூர்தர்ஷன் மற்றும் அகில இந்திய வானொலி நிலைய அதிகாரிகள், மீன்வளத் துறை அதிகாரிகள், அந்தமான் பிஜேபி நிர்வாகிகள் வரவேற்றனர்.
பின்னர் அந்தமான் நிக்கோபார் தூய்மைப் பணியாளர்கள் சங்கத்தினருடன் மத்திய அமைச்சர் கலந்துரையாடினார். அப்போது 18 முதல் 20 ஆண்டுகளுக்கு மேல் பணிபுரிந்து வரும் தங்களுக்கு பணிப்பாதுகாப்போடு நிரந்தர வேலை, உள்ளூர் மக்களுக்கு 100% வேலை வாய்ப்பு, தூய்மைப் பணிக்குத் தேவையான உபகரணங்கள், சீருடை, போனஸ் போன்றவை வழங்க மத்திய அமைச்சரிடம் கோரிக்கை வைத்தனர்.
இந்தக் கோரிக்கைகள் அடங்கிய மனுவை அவர்களிடமிருந்து பெற்றுக் கொண்ட அமைச்சர், துறை அமைச்சரிடம் இது குறித்துப் பேசி, தீர்வு காண வழிவகை செய்யப்படும் என்றார்.
வணிகம் மற்றும் தொழில்துறை அமைச்சகம்
கொய்யா ஏற்றுமதி அதிகரிப்பு: கடந்த 2013ம் ஆண்டிலிருந்து 260 சதவீத வளர்ச்சி
கடந்த 2013ம் ஆண்டிலிருந்து இந்தியாவில் கொய்யா ஏற்றுமதி 260 சதவீதம் அதிகரித்துள்ளது. கடந்த 2013-14ம் ஆண்டு ஏப்ரல் முதல் ஜனவரி 0.58 மில்லியன் அமெரிக்க டாலராக இருந்த கொய்யா ஏற்றுமதி, 2021-22ம் ஆண்டில் 2.09 மில்லியன் அமெரிக்க டாலராக உயர்ந்துள்ளது.
இந்தியாவின் பழங்கள் ஏற்றுமதி குறிப்பிடத்தக்க வளர்ச்சியை கண்டுள்ளது. பழங்கள் பிரிவில் திராட்சை அதிகளவில் ஏற்றுமதி செய்யப்படுகிறது. கடந்த 2020-21ம் ஆண்டில் திராட்சை ஏற்றுமதியின் மதிப்பு 314 மில்லியன் அமெரிக்க டாலர். இதர பழங்களின் ஏற்றுமதி மதிப்பு 302 மில்லியன் அமெரிக்க டாலராகவும், மாம்பழங்களின் ஏற்றுமதி 36 மில்லியன் டாலராகவும், வெற்றிலை மற்றும் பாக்குகளின் ஏற்றுமதி 19 மில்லியன் டாலராகவும் உள்ளது. இந்தியாவின் மொத்த பழங்கள் ஏற்றுமதியில், திராட்சை மற்றும் இதர பழங்கள் 92 சதவீதம் உள்ளன.
கடந்த 2020-21ம் ஆண்டில் வங்கதேசத்துக்கு 126.6 மில்லியன் டாலர், நெதர்லாந்துக்கு 117.56 மில்லியன் டாலர், ஐக்கிய அரபு அமீரகத்துக்கு 100.68 மில்லியன் டாலர், நேபாளத்துக்க 33.15 மில்லியன் டாலர், ஈரானுக்கு 32.5 மில்லியன் டாலர், ரஷ்யாவுக்கு 32.2 மில்லியன் டாலர், சவுதி அரேபியாவுக்கு 24.79 மில்லியன் டாலர் மற்றும் கத்தாருக்கு 22. 31 மில்லியன் டாலர் மதிப்பில் பழங்கள் ஏற்றுமதி செய்யப்பட்டன. முதல் 10 இடங்களில் உள்ள இந்த நாடுகளுக்கு, கடந்த 2020-21ம் ஆண்டில், இந்தியாவின் பழங்கள் ஏற்றுமதியில் 82 சதவீதம் சென்றுள்ளது.
யோகர்ட் மற்றும் பனீர் ஏற்றுமதியும் கடந்த 2013-14ம் ஆண்டிலிருந்து 200 சதவீதம் அதிகரித்து 2021-22ம் ஆண்டில் 30 மில்லியன் டாலராக உயர்ந்துள்ளது.
பால் பொருட்களின் ஏற்றுமதி கடந்த 5 ஆண்டுகளில் 10.5 சதவீதம் அதிகரித்துள்ளது. கடந்த 2021-22ம் ஆண்டில் ஏப்ரல் முதல் நவம்பர் வரை 181.75 மில்லியன் டாலர் அளவுக்கு பால் பொருட்களை இந்தியா ஏற்றுமதி செய்துள்ளது. நடப்பு நிதியாண்டில், இந்த மதிப்பு கடந்த ஆண்டின் ஏற்றுமதியை விட அதிகரிக்கவுள்ளது.
கடந்த 2020-21ம் ஆண்டில் ஐக்கிய அரபு அமீரகத்துக்கு 39.34 மில்லியன் டாலருக்கும், வங்கதேசத்துக்கு 24.13 மில்லியன் டாலருக்கும், அமெரிக்காவுக்கு 22.8 மில்லியன் டாலருக்கும், பூட்டானுக்கு 22.52 மில்லியன் டாலருக்கும், சிங்கப்பூருக்கு 15.27 மில்லியன் டாலருக்கும், சவுதி அரேபியாவுக்கு 11.47 மில்லியன் டாலருக்கும், மலேசியாவுக்கு 8.67 மில்லியன் டாலருக்கும், கத்தாருக்கு 8.49 மில்லியன் டாலருக்கும், ஓமனுக்கு 7.46 மில்லியன் டாலருக்கும், இந்தோனேஷியாவுக்கு 1.06 மில்லியன் டாலருக்கும் பால் பொருட்கள் ஏற்றுமதி செய்யப்பட்டுள்ளன. முதல் 10 இடங்களில் உள்ள இந்த நாடுகளுக்கு, இந்தியாவின் கடந்த 2020-21ம் ஆண்டு பால் பொருட்கள் ஏற்றுமதியில் 61 சதவீதம் சென்றுள்ளன.
குறு சிறு மற்றும் நடுத்தர தொழில் துறை அமைச்சகம்
மருந்து உற்பத்தி தொழிற்சாலையின் பொதுவசதி திட்டத்திற்காக ரூ.500 கோடி அளவிற்கு உதவி
2021-2022-ம் நிதியாண்டிலிருந்து 2025-26-ம் நிதியாண்டு வரை மருந்து உற்பத்தி தொழிற்சாலையை வலிமைப்படுத்த ரசாயனம் மற்றும் உரத்துறை அமைச்சகம், மருந்து உற்பத்தித்துறை ரூ. 500 கோடி மதிப்பில் திட்டத்தை அமல்படுத்தி வருகிறது.
மருந்து உற்பத்தித்துறையைச் சேர்ந்த சிறு, குறு மற்றும் நடுத்தர தொழில்நிறுவனங்களின் உள்கட்டமைப்புக்காக 8 திட்டங்களுக்கு ரூ. 54.73 கோடி ரூபாய் ஒதுக்கப்பட்டுள்ளது.
இவற்றில் தமிழ்நாட்டில் ஆலத்தூரில் அமைந்துள்ள சென்னை மருந்து உற்பத்தி தொழில் உள்கட்டமைப்பு மேம்பாட்டு நிறுவனத்திற்கு ரூ.11.02 கோடி ஒதுக்கப்பட்டுள்ளது.
இத்தகவலை மத்திய சிறு, குறு மற்றும் நடுத்தர தொழில்துறை அமைச்சர் திரு பானு பிரதாப் சிங் வர்மா மாநிலங்களவையில் தெரிவித்தார்.
பிரதமர் அலுவலகம்
நமது பெருமைமிகு பாராம்பரியம் தாயகத்திற்கு மீட்டுவரப்படுவதை உறுதி செய்யத் தொடர்ச்சியாக பணியாற்றி வருகிறோம்: பிரதமர்
வெளிநாடுகளில் உள்ள நமது பெருமைமிகு தேசிய பாராம்பரியத்தைத் தாயகத்திற்கு மீட்டுவருவதற்கு மத்திய அரசு உறுதி பூண்டிருப்பதாக பிரதமர் திரு. நரேந்திர மோடி தெரிவித்துள்ளார். அரியலூர் மாவட்டம், பொட்டவெளி வெள்ளூரைச் சேர்ந்த ஸ்ரீ வரதராஜ பெருமாள் விஷ்ணு கோவிலில் இருந்து கடத்தப்பட்ட 14 மற்றும் 15-ம் நூற்றாண்டு சோழர் கால ஹனுமன் உலோக சிலை, மீட்கப்பட்டு ஆஸ்திரேலியாவில் உள்ள இந்தியத் தூதரகத்தில் ஒப்படைக்கப்பட்டதாக மத்திய அமைச்சர் திரு. ஜி.கிஷன் ரெட்டி ட்விட்டரில் பதிவிட்டிருந்தார். இதுவரை 251 பழமைவாய்ந்த பொருட்கள் பல்வேறு நாடுகளில் இருந்து மீட்கப்பட்டிருப்பதாகவும், அவற்றில் 238 பொருட்கள், கடந்த 2014ம் ஆண்டு முதல் தற்போது வரை மீட்கப்பட்டதாகவும் அவர் குறிப்பிட்டுள்ளார்.
இதற்கு பதிலளித்து, பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"நமது பெருமைமிகு பாரம்பரியத்தை தாயகத்திற்கு மீட்டுவருவதை உறுதிசெய்வதற்கு நாங்கள் தொடர்ச்சியாகப் பணியாற்றி வருகிறோம்"
குடியரசுத் தலைவர் செயலகம்
திருவனந்தபுரத்தில் ஜனநாயக திருவிழாவை தொடங்கி வைத்த குடியரசுத் தலைவர் விவாதம் மற்றும் பரஸ்பர ஏற்பு ஆகியவை அரசியல் வன்முறைக்கு முடிவு கட்ட வேண்டும் என்கிறார்
கேரள சட்டப்பேரவையின் வைர விழா கொண்டாட்டங்களைக் குறிக்கும் வகையில் கேரளத் தலைநகர் திருவனந்தபுரத்தில் குடியரசுத் தலைவர் திரு. ராம் நாத் கோவிந்த் இன்று ஜனநாயகத் திருவிழாவை தொடங்கி வைத்தார்.
நிகழ்ச்சியில் பேசிய குடியரசுத் தலைவர், அரசியல், பொது வாழ்க்கை மற்றும் ஜனநாயகத்தின் தரம் ஆகியவை சமுதாயத்தின் அத்தியாவசிய மதிப்பீடுகளின் பிரதிபலிப்பு என்று கூறினார். கேரள சட்டப்பேரவை, அதன் விவாதங்கள், மனித மதிப்புகள் அது வரலாற்று ரீதியாக பின்பற்றிவந்த நடைமுறைகள் மற்றும் இயற்றிய சட்டங்கள் ஆகியவை இந்த மாநிலத்தின் பாரம்பரியத்தின் கண்ணாடி போன்றவையாகும்.
முந்தைய நூற்றாண்டுகளிலும் கேரளாவின் சமூக கட்டமைப்பு விவாதங்கள் மற்றும் பேச்சுக்களை ஊக்குவித்துள்ளது என குடியரசுத் தலைவர் கூறினார். இவை தொலைநோக்கு பார்வை கொண்ட சிந்தனாவாதிகளான ஆதி சங்கராச்சாரியார், திரு. நாராயண குரு மற்றும் அய்யம்களி ஆகியோரின் வழிகாட்டுதலாகும். பல்வேறு பெரும் நம்பிக்கை மற்றும் ஆன்மிகப் பாரம்பரியமான இந்து, ஜைனம், கிறிஸ்தவம், இஸ்லாம் மற்றும் இதர மக்களிடையே விவாதத்திற்கு ஊக்கம் அளித்துள்ளது. தனிநபர் ஒருவர் எந்த நம்பிக்கையின் மீதும் விசுவாசம் கொண்டவராக இருந்தாலும் அல்லது எந்தநம்பிக்கையின் மீது விசுவாசம் இல்லாதவராகவும் இருக்கலாம். அது முக்கியமல்ல. கல்வி பயின்ற மற்றும் தகவலறிந்த விவாதம் மற்றும் பரஸ்பர ஏற்பு ஆகியவை கேரளாவின் மரபணுவில் தொடர்ந்து இருந்து வந்து கொண்டிருக்கிறது என குடியரசுத் தலைவர் கூறினார்.
கடந்த 60 ஆண்டுகளாக கேரள சட்டப்பேரவையில் நடைபெற்ற அறிவார்ந்த செயல்பாட்டை பாராட்டிய குடியரசுத் தலைவர் இருப்பினும் அங்கு அரசியல் முரண்பாடுகள் கேரளாவில் குறிப்பாக சில பகுதிகளில் இருந்து வந்துள்ளது எனக் கூறினார். இது துரதிருஷ்டவசமானது என்றும் இது மாநிலத்திற்கும் அதன் மக்களுக்கும் சிறிதளவு நீதியை மட்டுமே அளித்துள்ளது. இத்தகைய போக்குகள் வளர்ச்சியை தடுக்க அரசியல் குழுக்கள் மற்றும் அறிவார்ந்த மக்கள் தங்களால் இயன்றதை செய்ய வேண்டியது முக்கியமாகும். விவாதம், எதிர்ப்பு மற்றும் ஏற்பின்மை ஆகியவை ஏற்கத்தக்கவையே எனப்துடன் நமது அரசியலில் இது வரவேற்கப்படுகிறது. ஆனால் நமது அரசியல் சட்டத்தில் வன்முறைக்கு இடம் கிடையாது.
பெண்கள் மற்றும் குழந்தை நலன் அமைச்சகம்
பிரதமரின் தேசிய பால புரஸ்கார் விருதுகளுக்கு பரிந்துரைகளை சமர்ப்பிக்க கடைசி நாள் செப்டம்பர் 15 என அறிவிக்கப்பட்டுள்ளது
நமது குழந்தைகளின் ஆற்றல், உறுதிப்பாடு, திறன் மற்றும் உற்சாகத்தைக் கொண்டாட பெண்கள் மற்றும் குழந்தைகள் மேம்பாட்டு அமைச்சகம் ஒவ்வொரு ஆண்டும் பிரதமரின் தேசிய பால புரஸ்கார்  விருதுகளை வழங்கி வருகிறது.
இந்தியாவில் வசிக்கும் இந்தியக் குடியுரிமை உள்ள 18 வயதுக்கு மிகாத எந்தவொரு குழந்தைகளும் இந்த விருதுக்கு விண்ணப்பிக்கலாம் அல்லது அவர்களுக்காக மற்றவர்கள் பரிந்துரைகளை சமர்ப்பிக்கலாம். இந்த விருதுக்கு விண்ணப்பங்கள் மற்றும் பரிந்துரைகளை தேசிய விருதுகள் இணைய தளமான https://awards.gov.in என்ற தளத்தில் 15.09.2023-க்குள் சமர்ப்பிக்கலாம் என அறிவிக்கப்பட்டுள்ளது.